Der er de seneste to dage tikket 12 anmeldelser af indbrud ind hos Nordjyllands Politi.

Der er ingen, der kan føle sig helt sikre, når det kommer til at undgå ubudne gæster. Bare de sidste to dage har der været indbrudstyve på spil 12 forskellige steder i Nordjylland. Det er villaer, kroer og værksteder i Nibe, Hvalpsund, Aalborg, Hjørring, Rold, Sindal og Blokhus, der har oplevet tyveri, og der er ikke grænser for, hvad indbrudstyvene vil have fingrene i. Blandt tyvekosterne kan man finde bærbare PC'er, gamercomputer, HP Chromebook, diverse sølvtøj, spiritus, en pengekasse, playstation, en coronastol til en værdi af 38.000 kroner og ikke mindst diesel og fyringsolie er kommet i indbrudstyvenes varetægt. Også flere borgere i Sulsted melder om indbrud. Bare i denne weekend er der blevet begået fire indbrud, og der har været  yderligere to forsøg på indbrud i byen. Nordjyllands Politi advarer om tilbud på hælervarer og giver et godt råd videre. - Husk at gøre det sværere for tyvene – aflås dine skure og tilbygninger, skriver de en pressemeddelse.